
Parlamentul  României

Camera  Deputaţilor
Comisia pentru sănătate  şi familie
                Nr. 28/76 /19 martie 2009                                      

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra proiectului de lege privind aprobarea Ordonanţei de urgenţă a Guvernului nr. 227/2008 pentru modificarea art. 12 din Legea nr. 95/2006 privind reforma în domeniul sănătăţii (PLx 179/2009). Proiectul de lege privind aprobarea Ordonanţei de urgenţă a Guvernului nr. 227/2008 pentru modificarea art. 12 din Legea nr. 95/2006 privind reforma în domeniul sănătăţii (PLx 179/2009) a fost adoptat de Senat în şedinţa din 4 martie  2009 în calitate de primă Cameră sesizată  şi  trimis comisiei  pentru examinare, în fond, cu adresa  nr.PLx 179 din 9 martie 2009, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 1649/30.12.2008, punctul de vedere al Guvernului exprimat prin Ministerul Sănătăţii şi înregistrat cu nr. 13819 din 17.03.2009.

În raport de obiectul şi conţinutul său, proiectul de lege  face parte din categoria legilor organice în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                  Nr. 28/76/ 19 martie 2009        
Raport

asupra proiectului de lege privind aprobarea Ordonanţei de urgenţă a Guvernului nr. 227/2008 pentru modificarea art. 12 din Legea nr. 95/2006 privind reforma în domeniul sănătăţii (PL-x 179/2009)


 1. Cu adresa nr. Pl-x 179 din 9 martie 2009 Comisia pentru sănătate şi familie a fost sesizată, în conformitate cu prevederile art. 95 şi 115 din Regulamentul Camerei Deputaţilor, republicat, cu dezbaterea proiectului de lege privind aprobarea Ordonanţei de urgenţă a Guvernului nr. 227/2008 pentru modificarea art. 12 din Legea nr. 95/2006 privind reforma în domeniul sănătăţii (PLx 179/2009), adoptat de Senat în şedinţa din 4 martie 2009 în calitate de primă Cameră sesizată şi  trimisă comisiei  pentru examinare în fond, Camera Deputaţilor fiind Cameră decizională. 

La întocmirea raportului, comisia a avut în vedere avizul Consiliului Legislativ nr. 1649/30.12.2008, punctul de vedere al Guvernului exprimat de Ministerul Sănătăţii şi înregistrat cu nr. 13819 din 17.03.2009.

 2. În raport de obiectul şi conţinutul său, proiectul de lege  face parte din categoria legilor organice în conformitate cu prevederile articolului 73 din Constituţia României, republicată. Prin proiectul de lege menţionat se modifică articolul 12 din Legea nr. 95/2006 privind reforma în domeniul sănătăţii în scopul compatibilizării autorităţilor de sănătate publică judeţene şi a municipiului Bucureşti cu noile domenii de competenţă şi atribuţii specifice. Compatibilizarea constă în reorganizarea autorităţilor de sănătate publică judeţene şi a municipiului Bucureşti în direcţii de sănătate publică judeţene, respectiv a municipiului Bucureşti.

3. Comisia pentru sănătate şi familie a dezbătut proiectul de lege menţionat în şedinţa din 18 martie 2009. La şedinţa comisiei au participat 19 deputaţi din cei 19 membri ai comisiei. Din partea Ministerului Sănătăţii a participat domnul secretar de stat Cristian Anton Irimie. Raportul comisiei a fost adoptat cu 14 voturi pentru şi 5 împotrivă.


4. În urma dezbaterilor, Comisia pentru sănătate şi familie propune plenului Camerei Deputaţilor adoptarea  proiectului de lege privind aprobarea Ordonanţei de urgenţă a Guvernului nr. 227/2008 pentru modificarea art. 12 din Legea nr. 95/2006 privind reforma în domeniul sănătăţii (PL-x 179/2009) în forma adoptată de Senat, pentru următoarele argumente:


- se asigură gestionarea eficientă a resurselor umane şi financiare în domeniul sănătăţii publice;


- se asigură derularea programelor privind infrastructura în domeniul sanitar;


- se îndeplinesc obiectivelor asumate în cadrul Programului naţional de reforme asumate în contextul european al atingerii obiectivelor Agendei Lisabona .

PREŞEDINTE,

RODICA NASSAR

